open-index/open-wikipedia-markdown huggingface dataset:
Παγκόσμιο Κύπελλο Ποδοσφαίρου Ενόπλων 2017

Το **[[Παγκόσμιο Κύπελλο Ποδοσφαίρου Ενόπλων]] (ΣΙΣΜ) 2017** (τελική φάση) διεξήχθη στo Μασκάτ του Ομάν, από 15 ως 28 Ιανουαρίου 2017 με συμμετοχή 16 χωρών. Νικήτρια αναδείχθηκε η ομάδα του **[[Ομάν]]**.

## Σύστημα διεξαγωγής
Οι 16 ομάδες της τελικής φάσης χωρίστηκαν σε τέσσερις ομίλους των 4 ομάδων. Οι δύο πρώτες κάθε ομίλου προκρίθηκαν στα προημιτελικά, από όπου συνέχισαν με αγώνες νοκ-άουτ.

## Πρώτη φάση

### Α΄ Όμιλος

***Βαθμολογία** (3 αγώνες)
#** [[Ομάν]]**: 7β. (9-3)
#** [[Μπαχρέιν]] **: 5β. (3-2)
# Γουινέα: 2β. (3-8)
# Γαλλία: 1β. (4-6)

### Β΄ Όμιλος

***Βαθμολογία** (3 αγώνες)
#** [[Αλγερία]] **: 9β. (7-3)
# **[[Γερμανία]]**: 4β. (2-2)
#Βόρεια Κορέα: 3β. (3-3)
#Ιράν: 1β. (1-5)

### Γ΄ Όμιλος

***Βαθμολογία** (3 αγώνες)
#** [[Κατάρ]] **: 7β. (8-1)
# **[[Μάλι]]**: 5β. (5-1)
#Ιρλανδία: 4β. (7-5)
#ΗΠΑ: 0β. (2-15)

### Δ΄ Όμιλος

***Βαθμολογία** (3 αγώνες)
#** [[Συρία]] **: 7β. (4-0)
# **[[Αίγυπτος]]**: 5β. (5-1)
#Πολωνία: 4β. (7-3)
#Καναδάς: 0β. (1-14)

## Προημιτελικοί

*24 Ιανουαρίου 2017 
****[[Ομάν]]** – Μάλι: 5-0
** **[[Αίγυπτος]]** - Αλγερία: 2-1 (παρ.)
****[[Κατάρ]]** – Μπαχρέιν: 0-0 (4-2 πέν.)
** **[[Συρία]]** - Γερμανία: 2-1

## Ημιτελικοί
*26 Ιανουαρίου 2017
****[[Ομάν]]** – Αίγυπτος: 2-2 (4-1 πέν.)
** **[[Κατάρ]]** - Συρία: 2-2 (4-2 πέν.)

## Αγώνας 3ης θέσης
*28 Ιανουαρίου 2017
** **[[Συρία]]** - Αίγυπτος 2-2 (6-5 πέν.)

## ΤΕΛΙΚΟΣ
*28 Ιανουαρίου 2017
****[[Ομάν]]** – Κατάρ 0-0 (4-1 πέν.)

## Τελική κατάταξη

## Πηγές

*RSSSF World Military Cup 2017 (Muscat)

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 2017
Colin McRae Rally 2.0

Το ***Colin McRae Rally 2.0*** (στυλιζαρισμένο ως **colin | mcrae | rally | 2.0**) είναι βιντεοπαιχνίδι αγώνων που αναπτύχθηκε από την Codemasters για τα PlayStation, Microsoft Windows και Game Boy Advance. Είναι βελτιωμένη έκδοση του Colin Mcrae Rally, περιέχοντας νέα χαρακτηριστικά. Στις πίστες του παιχνιδιού περιλαμβάνεται η Ελλάδα, η Γαλλία, η Ιταλία και άλλες. Βασίζεται στον επαγγελματία οδηγό αγώνων Κόλιν ΜακΡάε.

## Αποδοχή
Το Colin McRae Rally 2.0 έλαβε βραβείο πωλήσεων "Χρυσό" από τον Σύνδεσμο Εκδοτών Λογισμικού για Ψυχαγωγία και Ανάπαυση, υποδεικνύοντας πωλήσεις που ξεπέρασαν τα 200.000 στο Ηνωμένο Βασίλειο.

Το Colin McRae Rally 2.0 έλαβε θετικές κριτικές. Οι σελίδες GameRankings και Metacritic βαθμολόγησαν την έκδοση για το PlayStation με 88.82% με βάση 25 κριτικές και 90/100 με βάση σε 13 κριτικές, με την έκδοση για τα Microsoft Windows να βαθμολογείται με 86.56% με βάση 18 κριτικές και 83/100 με βάση 14 κριτικές. Η έκδοση για το Game Boy Advance βαθμολογήθηκε με 82.50% με βάση 12 κριτικές και 80/100 με βάση 8 κριτικές.

Στο τεύχος του Απριλίου 2001, το PC Gamer επαίνεσε το παιχνίδι για τα γραφικά, τη φυσική και τη μοντελοποίηση των ζημιών, καθώς και τις πολλές δυνατότητες παιχνιδιού. Ωστόσο, επέκρινε τα σύντομα στάδια των ράλι, το υψηλό επίπεδο δυσκολίας και το ότι τα περισσότερα οχήματα και πίστες είναι κλειδωμένες μέχρι την επίτευξη ορισμένων επιπέδων.

## Παραπομπές


Κατηγορία:Βιντεοπαιχνίδια του 2000
Νηματωδοκτόνο

Το **νηματωδοκτόνο** είναι ένας τυπος χημικού φυτοφάρμακου που χρησιμοποιείται για την εξόντωση των φυτο-παρασιτικών νηματωδών. Γενικά έχουν τοξικότητα ευρέως φάσματος, υψηλή πτητικότητα και άλλες ιδιότητες που επιτρέπουν τη μεταφορά τους μέσω του χώματος. 

Ορισμένα νηματωδοκτόνα είναι τα: Ισοθειοκυανικό μεθύλιο, νταζομέτ, Αβερμεκτίνη . 

Ιστορικά, το Άλντικαρμπ είναι καρβαμιδικό εντομοκτόνο που χρησιμοποιείται συνήθως στην καλλιέργεια πατάτας για τον έλεγχο των εδαφογενών νηματωδών. Ο μηχανισμός δράσης του βασίζεται σε αναστολή του ενζύμου χολινεστεράση.  Πριν από το 1985, ο ανθεκτικός αλογονάνθρακας DBCP ήταν ευρέως χρησιμοποιούμενο νηματωδοκτόνο και υποκαπνιστικό του εδάφους. Τελικά η χρήση του απαγορεύτηκε επειδή συσχετίστηκε με στειρότητα μεταξύ των ανδρών εργαζομένων.

Υπάρχουν αρκετά φυσικά νηματωδοκτόνα. Ένα προϊόν πολυσουλφιδίου που προέρχεται από το  σκόρδο είναι φιλικό προς το περιβάλλον και έχει εγκριθεί για χρήση στην Ευρωπαϊκή Ένωση (σύμφωνα με το Παράρτημα 1 του 91/414) ως νηματωδοκτόνο. Ένα άλλο κοινό φυσικό νηματωδοκτόνο λαμβάνεται από την Ινδική πασχαλιά, συγκεκριμένα από τα υπολείμματα που προκύπτουν κατόπιν πίεσης εν ψυχρώ των καρπών και των πυρήνων του δέντρου. Το ριζικό εξίδρωμα του κατιφέ (Ταγέτη) βρέθηκε, επίσης, ότι έχει νηματωδοκτόνο δράση. Και οι νηματωφάγοι μύκητες, όπως ο Παισιλομύκητας καταστέλλουν τα νηματώδη.

## Αναφορές

Κατηγορία:Παρασιτοκτόνα
Γκιέραν-πανγκ

thumb|δεξιά|Γκιέραν-πανγκ πωλούμενο στη Σεούλ ως φαγητό του δρόμου Το ***Γκιέραν-πανγκ*** (계란빵, "ψωμί αυγού") είναι ζεστό σνακ του δρόμου που πωλείται σε όλη τη Νότια Κορέα. Το αφράτο, επίμηκες ψωμί είναι γλυκό, αλμυρό και περιέχει ένα ολόκληρο αυγό μέσα στη ζύμη της κρέπας.

## Προετοιμασία
Μια μηχανή γκιέραν-πανγκ είναι μια συσκευή με μερικές δεκάδες επιμήκεις αυλακώσεις για την έκχυση χτυπημάτων κέικ και αυγών. Το μείγμα αποτελείται συνήθως από αλεύρι, μπέικιν πάουντερ, γάλα, αυγά, βούτυρο, ζάχαρη, αλάτι και εκχύλισμα βανίλιας. Ένα ολόκληρο αυγό ραγίζεται πάνω στο κτύπημα σε κάθε υποδοχή, και τα ψωμιά αυγού ψήνονται μέχρι να ροδίσουν. Συνήθως, στη κορυφή τοποθετείται ψιλοκομμένος μαϊντανός, τυρί και ζαμπόν σε φέτες.

## Παραπομπές

Κατηγορία:Τρόφιμα με βάση το αβγό
Κατηγορία:Τρόφιμα με βάση το ψωμί
Μαλακιοκτόνο

Το **μαλακιοκτόνο** είναι φυτοφάρμακο που χρησιμοποιείται για την εξόντωση των μαλακίων. Χρησιμοποιείται στη γεωργία ή την κηπουρική για τον έλεγχο των γαστερόποδων παρασίτων, ιδιαίτερα των γυμνοσάλιαγκων και των σαλιγκαριών που βλάπτουν τις καλλιέργειες ή άλλα πολύτιμα φυτά με το να τρέφονται από αυτά.

Ορισμένα μαλακιοκτόνα είναι:

* Μεταλλικά άλατα, όπως ο φωσφορικός σίδηρος (ΙΙΙ), το θειικό αργίλιο, και άλας Σιδήρου (ΙΙΙ) νατρίου EDTA 
* Η μεταλδεΰδη
* Η μεθειοκάρβη
* Ορισμένοι αναστολείς της ακετυλοχολινεστεράσης που είναι πολύ τοξικοί για τα ζώα και τον άνθρωπο και δηλητήρια επαφής.

## Παραπομπές


Κατηγορία:Παρασιτοκτόνα
Γουίλιαμ Χόλαντ

Ο **Γουίλιαμ Χόλαντ** (3 Μαρτίου 1874 – 20 Νοεμβρίου 1930) ήταν Αμερικανός αθλητής του στίβου που ήταν εξειδικευμένος στα σπριντ. Στους Θερινούς Ολυμπιακούς Αγώνες 1900 κατέκτησε το χάλκινο μετάλλιο στα 400 μέτρα των ανδρών.

## Παραπομπές

* Προφίλ στο sports-reference

Κατηγορία:Αμερικανοί αθλητές δρόμων ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 1900
Κατηγορία:Χρυσοί Ολυμπιονίκες του στίβου
Δήμοι του καντονιού Γιούρα

μικρογραφία|Δήμοι στο καντόνι Γιούρα
Οι παρακάτω είναι οι 55 δήμοι του καντονιού Γιούρα για το 2018.

## Λίστα

* Άλλε
* Μπας-Αλέν
* Μπορνεβεσίν
* Μποέκουρ
* Μπονκούρ
* Μπονφόλ
* Μπουρινιόν
* Μπουρ
* Σατιγιόν
* Κλω ντυ Ντουμπ
* Κουβ
* Κορνόλ
* Κουρσαπουά
* Κουρσαβόν
* Κουρζενέ
* Κουραντλίν
* Κουρού
* Κουρτεντού
* Κουρτετέλ
* Νταμφρώ
* Ντελεμόν
* Ντεβελιέ
* Εντερσβίλερ
* Φάι
* Φοντεναί
* Γκρανφωντέν
* Ωτ-Αζόλ
* Ωτ-Σορν
* Λα Μπουρός
* Λα Σω-ντε-Μπρουλώ
* Λαζού
* Λε Μπεμόν
* Λε Νουαρμόν
* Λες Μπουά
* Λες Μπρουλώ
* Λες Ενφέρ
* Λες Ζενεβέ
* Λουνιέζ
* Μερβελιέ
* Μετεμπέρ
* Μονφωκόν
* Μοβελιέ
* Μουριό
* Πλέιν
* Πορεντρούι
* Ρομπουβελιέ
* Ροσμεσόν
* Σενλεγκιέρ
* Σεν-Μπρε
* Σωλσύ
* Σουμπέι
* Σοϊιέρ
* Βαλ Τερμπί
* Βεγιεράτ
* Βεντλινκούρ

## Παραπομπές
Χρωμοσωμική θεωρία Μποβέρι–Σάτον

[δεξιά|μικρογραφία|Ο [Γουόλτερ Σάτον (αριστερά) και Τεοντόρ Μποβέρι (δεξιά) που ανέπτυξαν ανεξάρτητα τη χρωμοσωμική θεωρία της κληρονομικότητας το 1902]]
Η **χρωμοσωμική θεωρία Μποβέρι–Σάτον** (επίσης γνωστή ως η **χρωμοσωμική θεωρία της κληρονομικότητας** ή η **θεωρία Σάτον–Μποβέρι**) είναι βασική ενοποιητική θεωρία της γενετικής, η οποία προσδιορίζει τα χρωμοσώματα ως τους φορείς του γενετικού υλικού. Εξηγεί σωστά τον μηχανισμό που είναι το υπόβαθρο των νόμων της Μεντελικής κληρονομικότητας, εντοπίζοντας τα χρωμοσώματα με τα συζευγμένα αλληλόμορφα που απαιτούνται από νόμους του Μέντελ. Αναφέρει επίσης ότι τα χρωμοσώματα είναι γραμμικές δομές με γονίδια που βρίσκονται σε συγκεκριμένες τοποθεσίες πάνω τους που ονομάζονται loci.

Δηλώνει απλά ότι τα χρωμοσώματα, τα οποία φαίνονται σε όλα τα διαιρούμενα κύτταρα και περνούν από τη μια γενιά στην επόμενη, είναι η βάση για όλη την γενετική κληρονομικότητα. Μετά από κάποιο χρονικό διάστημα τυχαίες μεταλλάξεις δημιουργούν αλλαγές στην αλληλουχία του DNA ενός γονιδίου. Τα γονίδια βρίσκονται στα χρωμοσώματα.

## Παραπομπές


Κατηγορία:Βιολογικές θεωρίες
Κατηγορία:Κυτταρολογία
Σκεντέρ Τζινούσι

Ο **Σκεντέρ Γκινούσι** (, γενν. 24 Δεκεμβρίου 1949, Αυλώνας) είναι Αλβανός πολιτικός. Αποφοίτησε από το Πανεπιστήμιο των Τιράνων με πτυχίο στα μαθηματικά. Στη συνέχεια σπούδασε στη Γαλλία όπου απέκτησε διδακτορικό δίπλωμα στη φυσική. Στη συνέχεια δίδαξε στο τμήμα φυσικής του Πανεπιστημίου των Τιράνων. Σήμερα είναι ο ηγέτης του Σοσιαλδημοκρατικού Κόμματος της Αλβανίας. Είναι μέλος του αλβανικού Κοινοβουλίου από το 1992 και από τότε έχει υπηρετήσει σε διάφορες θέσεις, συμπεριλαμβανομένης αυτού του Υπουργού Παιδείας και του Προέδρου του Κοινοβουλίου της Αλβανίας από τις 24 Ιουλίου 1997 έως τις 4 Σεπτεμβρίου 2001. Για λίγες ώρες ήταν προσωρινός Πρόεδρος της Αλβανίας στις 24 Ιουλίου 1997.

## Παραπομπές

## Βιβλιογραφία

* *Political Parties in Albania 1912-2006*, Afrim Krasniqi, Tirana, 2007

Κατηγορία:Αλβανοί πολιτικοί
Κατηγορία:Μέλη της Ακαδημίας Επιστημών της Αλβανίας
Rolex

Η **Rolex SA** είναι ελβετική κατασκευάστρια εταιρία ωρολογίων πολυτελείας. Η εταιρεία και η θυγατρική της Montres Tudor SA σχεδιάζουν, κατασκευάζουν, διανέμουν και επισκευάζουν ρολόγια χειρός που πωλούνται με τα εμπορικά σήματα Rolex και Tudor. Ιδρύθηκε από τους Χανς Βίλσντορφ και Άλφρεντ Ντέιβις στο Λονδίνο της Αγγλίας το 1905 ως "Wilsdorf and Davis". Η Rolex μετέφερε τη βάση των δραστηριοτήτων της στη Γενεύη της Ελβετίας το 1919.

Για την ονομασία της εταιρείας υπάρχουν πολλές φήμες. Πιθανώς η ονομασία «Rolex» να προκύπτει από το «Horlogerie Exquise», ενώ ορισμένοι υποστηρίζουν ότι την επέλεξε ο Wilsdorf καθώς δεν σήμαινε κάτι συγκεκριμένο, αλλά θα γινόταν συνώνυμο της απαράμιλλης ποιότητας και των μοναδικών ρολογιών που κατασκεύαζε η εταιρεία, κάτι που, όπως έδειξε η ιστορία, το κατάφερε.

Η Forbes κατέταξε τη Rolex ως 64η στον κατάλογο του 2016 των πιο ισχυρών παγκόσμιων εμπορικών σημάτων του κόσμου.

Η εταιρεία ανήκει στο Ίδρυμα Χανς Βίλσντορφ, ιδιωτικό οικογενειακό τραστ.

## Παραπομπές


Κατηγορία:Κατασκευαστές αξεσουάρ μόδας
Κατηγορία:Ωρολογοποιία
Τκβαρτσέλι

Το **Τκβαρτσέλι** (γεωργιανά: ტყვარჩელი, αμπχαζικά: Тҟəарчал, *Τκουαρτσάλ*, ρωσικά: Ткварчели, *Τκβαρτσέλι*) είναι πόλη στην Αμπχαζία, Γεωργία. Βρίσκεται στον ποταμό Γαλίντζγκα (Αάλντζγκα) και ένας σιδηρόδρομος συνδέει την πόλη με το Οτσαμτσίρε.

## Ιστορικό
Η εξόρυξη άνθρακα, η οποία ξεκίνησε στην περιοχή το 1935, αυξήθηκε σημαντικά κατά τη διάρκεια του Δευτέρου Παγκοσμίου Πολέμου, ειδικά μετά την απώλεια του Ντονμπάς κατά τη διάρκεια της ναζιστικής εισβολής. Το Τκβαρτσέλι έλαβε καθεστώς πόλης στις 9 Απριλίου 1942.

Κατά τη διάρκεια του πολέμου στην Αμπχαζία (1992-3), το Τκβαρτσέλι άντεξε, μέσω της ρωσικής ανθρωπιστικής και στρατιωτικής βοήθειας, την ταραγμένη πολιορκία από τις γεωργιανές δυνάμεις. Από το 1995, είναι το κέντρο της νεοσυσταθείσας Περιφέρειας Τκβαρτσέλι. Στις 27 Σεπτεμβρίου 2008, ο πρόεδρος Σεργκέι Μπαγκάπς της απένειμε τον τιμητικό τίτλο της Ηρωίδας Πόλης.

## Δημογραφία
Ο πληθυσμός της πόλης πριν την διάλυση της Σοβιετικής Ένωσης (1989) ήταν 21.744 κάτοικοι. Οι τρεις δε κύριες εθνότητες ήταν οι Αμπχάζιοι (42,3%), οι Ρώσοι (24,5%) και οι Γεωργιανοί (23,4%). Ως αποτέλεσμα του Πολέμου στην Αμπχαζία, οι βιομηχανίες της πόλης έκλεισαν οριστικά και ο πληθυσμός της μειώθηκε στα επίπεδα μεταξύ 7.000 και 8.000 το 2004 σύμφωνα με ορισμένες πηγές και μόνο σε 4.800 κατοίκους σύμφωνα με άλλες πηγές. Κατά την απογραφή του 2003, ο πληθυσμός της ήταν 4.786 κάτοικοι. Μέχρι την απογραφή του 2011, είχε αυξηθεί σε 5.013. Από αυτούς, το 66,5% ήταν Αμπχάζιοι, το 17,4% Γεωργιανοί, 9,7% Ρώσοι, 1,3% Ουκρανοί, 1,1% Αρμένιοι και 0,4% Έλληνες.

## Παραπομπές


Κατηγορία:Αμπχαζία
Κατηγορία:Πόλεις της Γεωργίας
Σατούν

Το **Σατούν** (สตูล, μαλαϊκά: Setul) είναι πόλη (*θέσαμπαν μουεάνγκ*) στη νότια Ταϊλάνδη και πρωτεύουσα της επαρχίας Σατούν. Καλύπτει ολόκληρο το *ταμπόν* Φίμαν της επαρχίας Μουεάνγκ Σατούν. Βρίσκεται 985 χλμ. νότια της Μπανγκόκ. Το 2005 έχει πληθυσμό 21.498 κατοίκων.

## Κλίμα

## Μεταφορά
Το Σατούν συνδέεται με το μαλαισιακό νησί Λανγκάουι με άμεση υπηρεσία πορθμείων.

## Τηλεπικοινωνίες
Είναι το σημείο προσγείωσης των υποθαλάσσιων καλωδίων επικοινωνιών οπτικών ινών Segment FLAG (FLAG, Ευρώπη, Ασία) του FLAG (Fiber-Optic Link Around the Globe) το οποίο διασχίζει 28.000 χιλιόμετρα, καθώς και για το καλώδιο 49.000 χιλιομέτρων SEA-ME-WE 3 το οποίο συνδέει περιοχές της νοτιοανατολικής Ασίας με περιοχές της Μέσης Ανατολής και της Δυτικής Ευρώπης.

## Παραπομπές

Κατηγορία:Πόλεις της Ταϊλάνδης
Επαρχία Ρατζάνα Σιρσίλα

Η **επαρχία Ρατζάνα Σιρσίλα** είναι επαρχία της ινδικής πολιτείας Telangana. Ήταν μέρος της επαρχίας Καριμναγκάρ πριν την αναδιοργάνωση των επαρχιών της νεοσύστατης πολιτείας. Η Σιρσίλα είναι η έδρα της επαρχίας. Σχηματίστηκε στις 11 Οκτωβρίου 2016.

## Γεωγραφία
Η επαρχία εκτείνεται σε μια περιοχή που φτάνει τα 2.030,89 τ.χλμ.

## Δημογραφικά στοιχεία
Στην απογραφή του 2011 είχε πληθυσμό 546.121 κατοίκων. Η επαρχία έχει ποσοστό αλφαβητισμού 62.71%.

## Διοικητικές διαιρέσεις
Η επαρχία έχει δύο υποδιαιρέσεις, τις Σιρσίλα και Βεμουλαουάντα και 13 μαντάλ. Ο Ντ. Κρίσνα Μπασκάρ ήταν ο Συλλέκτης (διοικητής και ιστορικά αυτός που συνέλεγε τους φόρους για την Βρετανική Αυτοκρατορία) της επαρχίας το 2016.

## Δείτε επίσης

* Κατάλογος επαρχιών της Τελανγκάνα

## Παραπομπές


## Εξωτερικοί σύνδεσμοι
* 

Ρατζανα Σιρσιλα
Γλώσσα Οκπαμχέρι

Η **γλώσσα Οκπαμχέρι** (ISO 639-3: *opa*, Ethnologue: *opa*, Glottolog: *okpa1238*) κατατάσσεται στις εντοειδείς γλώσσες με χρήση στη Νιγηρία. Χρησιμοποιούνταν από 30.000 ομιλητές σύμφωνα με στοιχεία του 1973. Η γλώσσα Αντούτζε παλαιότερα ταξινομούνταν ως διαφορετική γλώσσα, και αργότερα διαπιστώθηκε πως πρόκειται για την ίδια γλώσσα Οκπαμχέρι η οποία ομιλούνταν στο χωριό Αντούτζε. 

## Παραπομπές


## Εξωτερικοί σύνδεσμοι
* 
* 
* 

Ο
Στίβος στους Θερινούς Ολυμπιακούς Αγώνες 1900 – 60 μέτρα ανδρών

Τα 60 μέτρα ανδρών ήταν το αγώνισμα σπριντ με την πιο μικρή απόσταση στο πρόγραμμα του στίβου στους Θερινούς Ολυμπιακούς Αγώνες 1900 στο Παρίσι. Πραγματοποιήθηκε στις 15 Ιουλίου 1900 στο Μπουά ντε Μπουλόν. Συμμετείχαν 10 αθλητές από 6 χώρες.

## Αποτελέσματα

### Πρώτος γύρος
Οι δύο πρώτοι κάθε σειράς προκρίνονταν στον τελικό.

#### Σειρά 1

#### Σειρά 2

### Τελικός

Στον τελικό οι δύο Αμερικανοί που είχαν κερδίσει στις σειρές ήταν οι δύο πρώτοι που τερμάτισαν. Τρίτος κατατάχθηκε ο Αυστραλός Σταν Ρόουλι. Τον ίδιο χρόνο έκανε και ο Έντμουντ Μινάχαν, που έμεινε στην τέταρτη, γιατί τερμάτισε λίγα εκατοστά πίσω.

## Παραπομπές

* Διεθνής Ολυμπιακή Επιτροπή

Κατηγορία:Στίβος στους Θερινούς Ολυμπιακούς Αγώνες 1900
Εζέν Σουαζέλ

Ο **Εζέν Σουαζέλ** (1881 – Μάρτιος 1946) ήταν Γάλλος αθλητής του στίβου που συμμετείχε στους Θερινούς Ολυμπιακούς Αγώνες 1900 και κατατάχθηκε 4ος στα 200 μέτρα εμπόδια. Συμμετείχε επίσης στα 110 μέτρα εμπόδια, όπου τερμάτισε 3ος στις σειρές χωρίς να προκριθεί στον τελικό.

## Παραπομπές
* Ο Εζέν Σουαζέλ στο *sports-reference.com*

Κατηγορία:Γάλλοι αθλητές του στίβου
Η αγωνία του τερματοφύλακα πριν από το πέναλτι

***Η αγωνία του τερματοφύλακα πριν από το πέναλτι*** (πρωτότυπος τίτλος: ***Die Angst des Tormanns beim Elfmeter***) είναι γερμανοαυστριακή ταινία του 1972 σε σκηνοθεσία του Βιμ Βέντερς. Το σενάριο είναι βασισμένο στο ομότιτλο βιβλίο του Πέτερ Χάντκε.

## Πλοκή
Ο τερματοφύλακας Γιόζεφ Μπλοχ αποβάλλεται από το παιχνίδι λόγω φάουλ. Στη συνέχεια, περιφέρεται άσκοπα στη Βιέννη και συναντά την ταμία Γκλόρια, με την οποία περνά τη νύχτα. Το επόμενο πρωί τη σκοτώνει, πηγαίνει σε μία φίλη του στο Μπούργκενλαντ και περιμένει εκεί την αστυνομία.
## Διανομή
*Άρτουρ Μπράους ως Γιόζεφ Μπλοχ
*Κάι Φίσερ ως Χέρτα Γκάμπλερ
*Έρικα Πλούχαρ ως Γκλόρια
*Λίμπγκαρτ Σβαρτς ως Άννα

## Παραπομπές


Κατηγορία:Γερμανικές ταινίες
Κατηγορία:Ταινίες από Δυτική Γερμανία
Κατηγορία:Γερμανικές δραματικές ταινίες
Κατηγορία:Αυστριακές ταινίες
Κατηγορία:Αυστριακές δραματικές ταινίες
Κατηγορία:Γερμανόφωνες ταινίες
Κατηγορία:Ταινίες βασισμένες σε μυθιστορήματα
Κατηγορία:Ταινίες σε σκηνοθεσία Βιμ Βέντερς
Κατηγορία:Ταινίες του 1972
Ροντόλφ Γκιγιάν

Ο **Ροντόλφ Ζοζέφ Γκιγιάν** (Λονς-λε-Σωνιέ, 1888 – Σαιν-Μαρσελέν, Ισέρ, 5 Οκτωβρίου 1981) ήταν Γάλλος Βυζαντινολόγος.

## Ζωή
Γεννήθηκε το 1888. Ολοκλήρωσε τη διατριβή του στο Νικηφόρο Γρηγορά (μια βιογραφία του το 1926, την επιμελήθηκε το 1927), και διαδέχθηκε τον καθηγητή του Κάρολο Ντηλ στην έδρα των Βυζαντινών σπουδών στη Σορβόννη το 1934, την οποία κατείχε μέχρι τη συνταξιοδότησή του το 1958. Ενδιαφερόταν κυρίως για την ύστερη Βυζαντινή περίοδο (1204-1453), ιδιαίτερα στην Παλαιολόγεια περίοδο. Οι βασικοί τομείς έρευνας ήταν η ιστορία του Μεγάλου Παλατιού της Κωνσταντινούπολης, και τα οφφίκια, αξιώματα και η διοίκηση του βυζαντινού κράτους.

## Έργα
Έγραψε 192 έργα σε Βυζαντινά θέματα, που δημοσιεύτηκαν από το 1921 έως το 1980. Πολλά από τα άρθρα του έχουν δημοσιευθεί σε συλλογικές εκδόσεις:

* *Recherches sur les institutions byzantines*, 2 vol. Berlin: Akademie-Verlag, 1967, xv+607 (I), 397 p. (II). Collecting 44 articles on Byzantine administrative history
* *Etudes de topographie de Constantinople byzantine*, 2 vol. Berlin: Adolf Hakkert, 1969, xiv+395 p. (I), 184 p. (II). Collecting 42 articles on the Great Palace
* *Titres et fonctions de l'Empire byzantin*, London : Variorum Reprints, 1976, 528 p.&nbsp;Collecting 26 articles on Byzantine administrative history

## Παραπομπές

## Πηγές
* 
* 


Κατηγορία:Γάλλοι βυζαντινολόγοι
Επαρχία Γκουρμπούζ

Η **επαρχία Γκουρμπούζ** (παστού: ګربز ولسوالۍ, ) βρίσκεται στο νότιο τμήμα της Επαρχίας Χοστ στο Αφγανιστάν. Συνορεύει με επαρχία Τάνι προς τα δυτικά, τις επαρχίες Μάντο Ζάγι και Χοστ στα βόρεια και το Πακιστάν στα ανατολικά και νότια. Ο πληθυσμός της επαρχίας είναι 23.200 άτομα σύμφωνα με στατιστικές για το 2006. Η έδρα της επαρχίας είναι το χωριό Σεχαμίρ Καλάι στο βορειοδυτικό τμήμα της περιοχής. Κατοικείται από του Γκουρμπούζ, μια υποφυλή των Ουαζίρ.

## Παραπομπές


## Εξωτερικοί σύνδεσμοι
* AIMS District Map

Κατηγορία:Επαρχίες του Αφγανιστάν
Λουκάς Λουκά (σφαιροβόλος)

Ο **Λουκάς Λουκά** (Αρναδί, Αμμόχωστος, Κύπρος, Ηνωμένο Βασίλειο, 15 Μαΐου 1945 – Λευκωσία, Κυπριακή Δημοκρατία, 20 Δεκεμβρίου 2009 ) ήταν Κύπριος αθλητής στίβου, πρωταθλητής στη σφαιροβολία.

Με ύψος 1,80 μ., αγωνίστηκε με τα χρώματα του «Γυμναστικού Συλλόγου Ευαγόρα», της «Ανόρθωσης», της «Νέας Σαλαμίνας» και του Παναθηναϊκού, ενώ  στέφθηκε 22 φορές παγκυπριονίκης, 12 φορές πανελληνιονίκης και 7 φορές βαλκανιονίκης. Επίσης κατέρριψε επτά φορές το πανελλήνιο ρεκόρ του αθλήματος, ήταν μάλιστα ο πρώτος αθλητής στην Ελλάδα που πέτυχε να περάσει πρώτος το όριο των 19 μέτρων. Το 1975 πέτυχε επίδοση 19,84 μέτρων, η οποία παραμένει έκτοτε ως παγκύπριο ρεκόρ.
Ήταν νυμφευμένος με τη Σωτηρούλα Ζαχαριάδου, Κύπρια δισκοβόλο. Υπηρέτησε ως εκπαιδευτικός, ενώ χρημάτισε σε διάφορες διοικητικές θέσεις του αθλητισμού της Κύπρου. 

## Επιτεύγματα
### Εθνικές διοργανώσεις

## Παραπομπές


Λουκα Λουκας
Κατηγορία:Αθλητές στίβου ΠΑΟ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Χαλκείο (αποσαφήνιση)

Η ονομασία «**Χαλκείο**» μπορεί να αναφέρεται:

* στον ομώνυμο οικισμό και το χωριό **Χαλκείον** ή Χαλκί της νήσου Νάξου
* στην ομώνυμη τοπική κοινότητα Χαλκείου του Δήμου Νάξου & Μικρών Κυκλάδων
* στο ομώνυμο χωριό **Χαλκείον** ή Χαλκί του νομού Κορινθίας

Άλλες παρόμοιες ονομασίες μπορεί να αναφέρονται:

* στο χωριό **[[Χαλκειός Χίου|Χαλκειός]]** (επίσημη ονομασία **Χαλκειόν**) της νήσου Χϊου
* στον πρώην Δήμο Χάλκειας του νομού Αιτωλοακαρνανίας που συστάθηκε το 1994 
* στα Χαλκεία (πρώην Εργάνεια), αρχαία εορτή των Αθηναίων
Αδόλφος του Χόλσταϊν-Γκόττορπ

Ο **Αδόλφος**, δανικά Adolf (25 Ιανουρίου 1526 - 1 Οκτωβρίου 1586) από τον Οίκο του Όλντενμπουρκ ήταν δούκας του Χόλσταϊν-Γκόττορπ (1544-1586). Είναι ο ιδρυτής του κλάδου του Σλέσβιχ-Χόλσταϊν-Γκόττορπ.

## Βιογραφία
Ήταν ο τρίτος γιος του Φρειδερίκου Α΄ της Δανίας και της Σοφίας, κόρης του Μπόγκισλαβ Ι΄, δούκα της Πομερανίας. Εκπαιδεύτηκε από τον Φίλιππο Α΄ λαντγκράβο της Έσσης στο κάστρο του στο Κάσσελ για τέσσερα έτη. Αργότερα νυμφεύτηκε την κόρη του.

Στην αρχή τα δουκάτα των Σλέσβιχ & Χόλσταϊν τα διοικούσε ο πρωτότοκος αδελφός Χριστιανός Γ΄, καθώς ο δευτερότοκος Ιωάννης και ο Αδόλφος ήταν ανήλικοι. Αποφάσισαν ο μικρότερος Φρειδερίκος να ακολουθήσει σταδιοδρομία στη Λουθηρανική Εκκλησία. Το 1544 ο Αδόλφος έγινε 18 ετών διαπραγματεύθηκαν με τους ευγενείς των δουκάτων και αποφάσισαν τη διαίρεση ανάλογα με τα έσοδα κάθε περιοχής. Θα κρατούσαν τον τίτλο του δούκα. Ο Αδόλφος έλαβε το τμήμα με το κάστρο Γκόττορπ και ο κλάδος που ίδρυσε ονομάστηκε Σλέσβιχ-Χόλσταϊν-Γκόττορπ. Το 1551 ο Φρειδερίκος έγινε επίσκοπος του Σλέσβιχ και του Χίλντεσχαϊμ. Το 1580 απεβίωσε ο Ιωάννης άγαμος και η περιοχή του μοιράστηκε εξ' ίσου μεταξύ του Αδόλφου και του ανιψιού του Φρειδερίκου Β΄ της Δανίας.

Ο Αδόλφος εμπιστεύτηκε στον Γιόχαν Ράντσαου τη διαχείριση της περιοχής του και έκανε ταξίδια. Το 1547/8 παραβρέθηκε στη Συνέλευση (Diet) στο Άουγκσμπουργκ, όπου ο Κάρολος Ε΄ των Αψβούργων ήταν στο απόγειο της δόξας του. Το 1553 επέστρεψε στο δουκάτο και το 1556 διαδέχθηκε τον Φρειδερίκο ως επίσκοπος του Σλέσβιχ. Απεβίωσε το 1586 σε ηλικία 60 ετών.

Αναφέρεται στο βιβλίο του Στέφαν Χάυμ του 1981 *Άχασβερ* (αγγλικός τίτλος: *Ο περιπλανώμενος Ιουδαίος*), όπου εμφανίζεται ως υπέρμαχος του Λουθηρανισμού και διώκτης των αιρετικών Αναβαπτιστών του Σ. Μέννο. Ταυτόχρονα βοηθά τον Καθολικό Φίλιππο Β΄ της Ισπανίας εναντίον των Προτεσταντών Ολλανδών.

## Οικογένεια
Νυμφεύτηκε το 1564 τη Χριστίνα, κόρη του Φιλίππου Α΄ λαντγκράβου της Έσσης και είχε τέκνα:
* Φρειδερίκος Β΄ 1568-1587, δούκας του Χόλσταϊν-Γκόττορπ.
* Σοφία 1569-1634, παντρεύτηκε τον Ιωάννη Ζ΄ δούκα του Μεκλεμβούργου.
* Φίλιππος 1570-1590, δούκας του Χόλσταϊν-Γκόττορπ.
* Χριστίνα 1573-1625, παντρεύτηκε τον Κάρολο Θ΄ Βάσα της Σουηδίας.
* Ιωάννης-Αδόλφος 1575-1616, επίσκοπος Βρέμης & Λυβέκης και μετά δούκας του Σλέσβιχ και του Χόλσταϊν.
* Άννα 1575-1625, παντρεύτηκε τον Έννο Γ΄ κόμη της Ανατολικής Φρησίας.
* Αγνή 1578-1627.
* Ιωάννης-Φρειδερίκος 1579-1634, επίσκοπος της Βρέμης, Λυβέκης και Φέρντεν.

## Πρόγονοι

## Παραπομπές


## Πηγές
* Rolf Kuschert: Die frühe Neuzeit, in: Nordfriisk Instituut (Hrsg.) Geschichte Nordfrieslands, Heide Boyens & Co 1995. ISBN 3-8042-0759-6

## Εξωτερικοί Σύνδεσμοι
* Karl Jansen (1875), "Adolf, Herzog von Schleswig-Holstein", Allgemeine Deutsche Biographie (ADB) (in German), 1, Leipzig: Duncker & Humblot, pp. 111–113
* 

Κατηγορία:Δούκες του Σλέσβιχ
Κατηγορία:Δούκες του Χόλσταϊν
Κατηγορία:Οίκος του Όλντενμπουργκ
Κατηγορία:Τάγμα της Περικνημίδας
Κατηγορία:Πρίγκιπες της Δανίας
Η γενιά των 592 ευρώ

**Η γενιά των 592 ευρώ** είναι ελληνική κωμική τηλεοπτική σειρά, παραγωγής 2010-2011, που προβλήθηκε από τον τηλεοπτικό σταθμό Mega Channel. Το σενάριο της σειράς υπογράφει ο Λάμπρος Φισφής ενώ τη σκηνοθεσία επιμελήθηκαν ο Γιάννης Λαπατάς και ο Αντώνης Αγγελόπουλος.

Κατά τη διάρκεια της προετοιμασίας της, η σειρά είχε τον τίτλο "Η γενιά των 700 ευρώ". Εξαιτίας των οικονομικών και κοινωνικών ανακατατάξεων εκείνης της περιόδου, ακολούθησε την επικαιρότητα και ο τίτλος άλλαξε σε "Η γενιά των 592 ευρώ".

## Πλοκή
Μια παρέα νέων ανθρώπων ζουν στην Ελλάδα της κρίσης του 2010 προσπαθούν να λύσουν τα προβλήματα της προσωπικής και οικονομικής τους ζωής. Ο Αλέξης, αρκετά ρομαντικός, εργάζεται σε μία αποτυχημένη διαφημιστική εταιρεία η όποια δεν του προσφέρει τίποτα από άποψη καριέρας. Ο Σταύρος, με υψηλό δείκτη IQ, κάνει διδακτορικό στη φυσική και συγκατοικεί με τον Ουκρανό μετανάστη Μίρι, με τον οποίο είναι εντελώς αντίθετοι σαν χαρακτήρες. Ο Χαραλάμπης, αιώνιος φοιτητής, δεν τον απασχολούν ιδιαίτερα τα θέματα επιβίωσης, καθώς ζει ακόμη με τους γονείς του. Η Ιωάννα από την Κύπρο, που είχε ως στόχο μέχρι τα 25 της χρόνια να κάνει οικογένεια και καριέρα σαν ψυχολόγος, βλέπει πως ο χρόνος αρχίζει και περνά χωρίς να έχει ακόμη καταφέρει τους στόχους της. Τέλος, η Κατερίνα, με σπουδές νομικής στην Οξφόρδη και το Harvard, επιστρέφει στην Ελλάδα με σκοπό να βρει μία θέση εργασίας αντίστοιχη των σπουδών της άλλα μάταια. 

## Επισκόπηση σειράς

## Παραπομπές


## Εξωτερικοί σύνδεσμοι
*

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Χέντβιχ

Το **Χέντβιχ** ή **Χέντβικ** (η προφορά διαφέρει ανά περιοχή) είναι γερμανικό θηλυκό όνομα, το οποίο προέρχεται από την παλαιά γερμανική λέξη Χάντβιγκ, Χάντεβιγκ ή Χάντουβιγκ. Είναι γερμανικό όνομα που αποτελείται από τις λέξεις χάντου και βιγκ.

Το όνομα είναι γνωστό από τον 9ο αιώνα με την Χάντουβιγκ, κόρη του Λουδοβίκου της Γερμανίας. Το όνομα παρέμεινε δημοφιλές στη γερμανική υψηλή τάξη ευγενών κατά τη διάρκεια του 10ου και 11ου αιώνα. Άλλες μεσαιωνικές ορθογραφίες περιλαμβάνουν τις Χάθουβικ, Χαθεβίγκα, Χάντεβιχ, Χάθβιγκα, Χάντβιχ, Χάτβιγκ, Χάντβιγκ, Χέντιβιγκ, Χεντεβίγκα, Χέντεβιχ, Χέντεβιιχ, Χατοούιχ, Χέτβικ, Χάντουβιχ, Χάνταβιχ, Χάτουβιχ κλπ. Το όνομα είναι το αποτέλεσμα συγχώνευσης δύο ξεχωριστών ονομάτων.

Η ολλανδική μορφή είναι η Χάντεβιχ (Χαντεβάιχ). Το γερμανικό και ολλανδικό υποκοριστικό είναι το Χέντι. Η γερμανική ονομασία εισήλθε και στα σουηδικά περίπου τον 15ο αιώνα και εξακολουθεί να χρησιμοποιείται στη σουηδική γλώσσα, και σε μικρότερο βαθμό στη δανική και τη νορβηγική γλώσσα ως Χέντβιχ, με το υποκοριστικό να είναι το Χέντα. Επίσης, το γερμανικό όνομα προσαρμόστηκε στα πολωνικά ως Γιαντβίγκα. Μια γαλλική μορφή είναι η Έντβιγκε.

## Παραπομπές


Κατηγορία:Γερμανικά ονόματα
Μπουρίδες

Οι **Μπουρίδες** (αγγλικά: Burid dynasty) ήταν μουσουλμανική δυναστεία, τουρκικής προέλευσης, που κυβέρνησε το Εμιράτο της Δαμασκού στις αρχές του 12ου αιώνα μ.Χ.

## Ιστορικό

Ο πρώτος ηγεμόνας της δυναστείας των Μπουριδών ήταν ο Τούρκος Τογτεκίν (Ζαχίρ αντ-Ντιν Τογτεκίν το αραβικό του όνομα), σημαντικός αξιωματούχος του εμιράτου, που είχε ξεκινήσει ως σκλάβος του Σελτζούκου ηγεμόνα Τουτούς Α΄ της Δαμασκού, και συνέχισε ως αξιωματούχος του δευτερότοκου γιου του Τουτούς, Αμπού Νασρ Σαμς αλ-Μουλούκ Ντουκάκ, διάδοχου εμίρη της Δαμασκού. Μετά το θάνατο του Ντουκάκ το 1104, κατέλαβε την πόλη για τον εαυτό του ως αταμπέκος του μικρής ηλικίας νομίμου ηγεμόνα Τουτούς Β΄. Οι Μπουρίδες κέρδισαν την αναγνώριση και τη συνακόλουθη αποφυγή των Αββασιδών να αναμειγνύονται στις υποθέσεις του εμιράτου, σε αντάλλαγμα αξιοσημείωτων δώρων. Το 1126 οι Μπουρίδες ηττήθηκαν από τους Σταυροφόρους στη μάχη του Μαρτζ αλ-Σαφφάρ, αλλά κατάφεραν να εμποδίσουν την κατάληψη της Δαμασκού κατά τη Β΄ Σταυροφορία. Η δυναστεία κυβέρνησε την πόλη και τη γύρω περιοχή μέχρι το 1154, όταν αυτή κατελήφθη από τον Νουρ αντ-Ντιν Ζένγκι, ηγεμόνα του μεγαλύτερου τμήματος της Συρίας.

## Παραπομπές


Κατηγορία:Μουσουλμανικές δυναστείες
Τζίνι Ουέσλι

Η **Τζίνι Ουέσλι** (ολόκληρο όνομα Τζινέβρα Μόλλυ Ουέσλι) (Αγγ.Ginevra "Ginny" Molly Weasley) είναι φανταστικός χαρακτήρας στη σειρά μυθιστορημάτων Χάρι Πότερ της Τζ. Κ. Ρόουλινγκ. Η Τζίνι παρουσιάζεται στο πρώτο βιβλίο της σειράς, ο Χάρι Πότερ και η Φιλοσοφική Λίθος.Το βιβλίο την παρουσιάζει ως το νεαρότερο και μόνο κορίτσι στην οικογένεια Ουέσλι. Ο Χάρι Πότερ στο έκτο έτος τα φτιάχνει μαζί της μετά από προσπάθεια της Τζίνι δύο χρόνων(πρώτο και δεύτερο έτος). Χωρίζουν μετά στο ίδιο έτος αλλά τα βρίσκουν ξανά μετά την μάχη του Χόγκουαρτς. Παντρεύονται και κάνουν τρία παιδιά,την Λίλι Πότερ,τον Άλμπους Σέρβερους Πότερ και τον Τζέιμς Πότερ.Η Τζίνι Ουέσλι είναι ένα από τα σημαντικότερα πρόσωπα για τον Χάρι Πότερ.

Είναι μάγισσα αγνού αίματος που γεννήθηκε στις 11 Αυγούστου 1981.

## Βιβλία
Στα βιβλία της σειράς πρωτοεμφανίζεται στο 2, αποχαιρετώντας τα αδέρφια της στο Σταθμό του Κινγκς Κρος. Παίζει σημαντικό ρόλο το πνεύμα του Βόλντενμορτ. Μετά επανεμφανίζεται στο 5, όπου διορίζεται αναπληροματικός ανιχνευτής και αργότερα κανονικός, ενώ σημειώνει μεγάλη πρόοδο στο στρατό του Ντάμπλντορ. Μετά επίσης πολεμάει στο Υπουργείο μαγείας. Στο 6 βιβλίο εμφανίζεται ως κυνηγός στην ομάδα Κουίντιτς και ως κοπέλα του Χάρι, όπου πολεμάει επίσης στη πρώτη μάχη του Χόγκουαρτς. .Στο 7 βιβλίο δεν εμφανίζεται πολύ καθώς δε διαδραματίζεται στο κάστρο αλλά αναφέρεται όταν πολεμάει. Επίσης εμφανίζεται ως σύζυγος του Χάρι, ως μητέρα του Τζέιμς του Άλμπους και της Λίλη .

Με τον Χάρι απέκτησαν τρία υπέροχα παιδιά τους Πότερ.

Η Τζίνι είναι ψηλή με κόκκινα μαλλιά και γαλανά μάτια. Συνήθως φοράει ένα άρωμα λουλουδιών.

Όταν μεγαλώνει εργάζεται ως αθλητική ρεπόρτερ στον αλλα παίζει και ως κυνηγός στην ίδια ομάδα με το Χάρι.

Συνολικά έχει έξι αδέρφια. Από αυτά ο Φρεντ έχει σκοτωθεί. Τα αδέρφια συνολικά είναι: ο Τζόρτζ, ο Ρον, Πέρσι, ο Τσάρλι και ο Μπίλ.

## Παραπομπές


Κατηγορία:Χαρακτήρες της σειράς Χάρι Πότερ
Ροδία (αποσαφήνιση)

Η λέξη **Ροδία** μπορεί να αναφέρεται:

* Στην ελληνική μυθολογία (Ῥόδεια, Ῥοδία):
** Ροδία, μια από τις Ωκεανίδες
** Ροδία, μία από τις Δαναΐδες
** Ροδία, μία από τις Μούσες
* Ροδία, φανταστικός πλανήτης στα Βασίλεια των Νεφελωμάτων στη Σειρά Αυτοκρατοριών του Ασίμοφ
* 437 Ροδία, αστεροειδής
* Rhodia (εταιρεία), γαλλική εταιρεία χημικών
* Ροδία, μια πόλη, επίσης γνωστή ως Ροδιόπολη, πόλη της αρχαίας Λυκίας
Κανείς δε λέει σ' αγαπώ

***Κανείς Δε Λέει Σ' Αγαπώ*** είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τη σεζόν 2004-2005. Το σενάριο της σειράς υπέγραψαν η Μαρκέλλα Γρηγορίου με την Αντιγόνη Παππά, ενώ τη σκηνοθεσία ανέλαβε ο Στέφανος Κοντομάρης. Η σειρά απέκτησε μεγάλη δημοτικότητα κατά τη προβολή της, κι αυτό είχε ως αποτέλεσμα να προβάλλεται σε επανάληψη συχνά από τον σταθμό.

## Επισκόπηση

## Πλοκή
Η σειρά παρουσιάζει τον αταίριαστο έρωτα μεταξύ της Κορίνας και του Χάρη. Οι δυο τους ήταν παλιοί συμμαθητές και "εχθροί" ενώ αρκετά χρόνια μετά συναντιούνται κάτω από την ίδια επαγγελματική στέγη, όταν ο Χάρης πιάνει δουλειά ως δημοσιογράφος σε ένα περιοδικό. Στην ομάδα του ίδιου περιοδικού εργάζεται ήδη η Κορίνα με τη μεταξύ τους κόντρα να φουντώνει ξανά. Από τη μία η ρομαντική Κορίνα και από την άλλη ο δυναμικός Χάρης, τελικά αποδεικνύουν ότι τα ετερώνυμα έλκονται καθώς στο τέλος καταλήγουν ερωτευμένοι και ζευγάρι... 

## Διανομή

## Επεισόδια

* Προβαλλόταν κάθε Πέμπτη στις 22:00.
* Δε προβλήθηκε επεισόδιο στις 3/3/2005 λόγω μετάδοσης της ταινίας Τζένη Τζένη.

## Παραπομπές


## Εξωτερικοί σύνδεσμοι
*

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Χουοπαλάχτι

Το **Χουοπαλάχτι** () ήταν δήμος κατά τα έτη 1920-1945 στην Ουουσιμάα στη Φινλανδία. Ο δήμος ήταν δίγλωσσος.

Ο δήμος συγκροτούνταν από τις σημερινές περιοχές Μουνκινιέμι, Λαουτασάρι και μέρη της βόρειας Πασίλα. Αποσπάστηκε από την πρώην ενορία του Ελσίνκι το 1920. Η Χάαγκα ήταν μέρος του δήμου, αλλά αποσπάστηκε από το 1923. Το Φινλανδικό Πανεπιστήμιο Άμυνας έδρευε στο Χουοπαλάχτι μέχρι το 1923, αλλά μετακινήθηκε στο Μουνκινιέμι. Το 1946, ο δήμος ενοποιήθηκε με το Ελσίνκι.

Η Φινλανδική Εταιρεία Κυνηγών εδρεύει στη πόλη και φιλοξένησε τις εκδηλώσεις σκοποβολής για τους Ολυμπιακούς Αγώνες του 1952. Το 1931 είχε πληθυσμό 2.377 κατοίκων.

## Δείτε επίσης
* Σιδηροδρομικός σταθμός του Χουοπαλάχτι

## Εξωτερικοί σύνδεσμοι
* Επίσημη έκθεση των Ολυμπιακών Αγώνων του. σ. 57.

Κατηγορία:Πόλεις της Φινλανδίας
Σπύρος Δανέλλης

O **Σπύρος Δανέλλης** (1955) είναι Έλληνας πολιτικός και αρχιτέκτονας.

## Βιογραφία
Γεννήθηκε το 1955 στο Ηράκλειο και σπούδασε αρχιτεκτονική στο Πανεπιστήμιο της Φλωρεντίας.

Ήταν ιδρυτικό μέλος της Σοσιαλιστικής Πορείας, της Ελληνικής Αριστεράς και του Συνασπισμού της Αριστεράς και της Προόδου. Από το 1992 έως το 2000 ήταν μέλος της Κεντρικής Επιτροπής του κόμματος και από το 1996 έως το 2000 ήταν βουλευτής Ηρακλείου. Στη συνέχεια, διετέλεσε από το 2003 έως το 2009 δήμαρχος του Λιμένα Χερσονήσου Ηρακλείου.

Στις ευρωεκλογές 2009 ήταν πρώτος επιλαχών στην εκλογική λίστα του ΠΑΣΟΚ και στις 8 Οκτωβρίου του ίδιου έτους εξελέγη ευρωβουλευτής αντικαθιστώντας τον Γιώργο Παπακωνσταντίνου. Διατήρησε το αξίωμα του ευρωβουλευτή μέχρι το 2014.

Στις εκλογές του Ιανουαρίου και του Σεπτεμβρίου 2015 εξελέγη βουλευτής Ηρακλείου με το Ποτάμι. Ήταν κοινοβουλευτικός εκπρόσωπος του κόμματος μαζί με τον Γιώργο Αμυρά. Στις 15 Ιανουαρίου 2019, ο Σπύρος Δανέλλης διεγράφη από την κοινοβουλευτική ομάδα του Ποταμιού.

Τον Απρίλιο του 2019 ανακοινώθηκε υποψήφιος ευρωβουλευτής με τον ΣΥΡΙΖΑ για τις ευρωεκλογές του 2019. Στις βουλευτικές εκλογές του 2019 ήταν υποψήφιος βουλευτής Ηρακλείου με τον ΣΥΡΙΖΑ, ωστόσο δεν εξελέγη.

Στις αυτοδιοικητικές εκλογές του Οκτωβρίου 2023 ήταν υποψήφιος περιφερειάρχης Κρήτης με τον συνδυασμό «Η Κρήτη μας αλλιώς», υποστηριζόμενος από τον ΣΥΡΙΖΑ, και ήρθε δεύτερος με ποσοστό 11,04%.

## Παραπομπές


Κατηγορία:Έλληνες αρχιτέκτονες
Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Ηρακλείου
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τον Συνασπισμό
Κατηγορία:Δήμαρχοι ελληνικών πόλεων
Κατηγορία:Έλληνες βουλευτές διαγραφέντες
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Χάνα Άρεντ (ταινία)

Το ***Χάνα Άρεντ*** (πρωτότυπος τίτλος: ***Hannah Arendt***) είναι βιογραφική ταινία του 2012 σε σκηνοθεσία της Μαργκαρέτε φον Τρότα και σε σενάριο της ίδιας και της Πάμελα Κατζ. Αναφέρεται στη ζωή της Γερμανοεβραίας φιλοσόφου, Χάνα Άρεντ, την οποία υποδύεται η Μπάρμπαρα Ζούκοβα.

H φον Τρότα επικεντρώνεται στην απόκριση της Άρεντ για τη δίκη του 1961 του Άντολφ Άιχμαν, την οποία κάλυψε για το The New Yorker. Τα γραφόμενά της για τη δίκη ήταν αμφιλεγόμενα, για την απεικόνισή τόσο του Άιχμαν, όσο και των εβραϊκών συμβουλίων, καθώς και για την εισαγωγή της πλέον διάσημης έννοιας της Άρεντ για την «κοινοτοπία του κακού». 

## Διανομή

## Παραπομπές


## Εξωτερικοί σύνδεσμοι
*  
*  
* 

Κατηγορία:Γερμανικές ταινίες
Κατηγορία:Γαλλικές ταινίες της δεκαετίας 2010
Κατηγορία:Λουξεμβουργιανές ταινίες
Κατηγορία:Γερμανόφωνες ταινίες
Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Γερμανία
Κατηγορία:Ταινίες γυρισμένες στο Ισραήλ
Κατηγορία:Ταινίες γυρισμένες στο Λουξεμβούργο
Κατηγορία:Ταινίες του 2012
Κατηγορία:Γερμανικές βιογραφικές ταινίες
Άγιος Ιωάννης Αναφωνητρίας Ζακύνθου

Ο **Άγιος Ιωάννης** είναι νησίδα του Ιονίου πελάγους στα δυτικά παράλια της Ζακύνθου.**** Βρίσκεται νοτιοδυτικά της Αναφωνήτριας και δυτικά από την παραλία του Πόρτο Βρώμης του οικισμού Μαρίες, από το οποίο αναχωρούν τουριστικά πλοιάρια για τις "Γαλάζιες Σπηλιές" και το "Ναυάγιο". Σύμφωνα με το σχέδιο Καλλικράτης, μαζί με τον οικισμό Αναφωνήτρια, αποτελεί την τοπική κοινότητα Αναφωνητρίας που υπάγεται στη δημοτική ενότητα Ελατίων του Δήμου Ζακύνθου και σύμφωνα με την απογραφή του 2011 δεν κατοικείται.

## Δείτε επίσης
Ο οικισμός Άγιος Ιωάννης στη δημοτική ενότητα Ζακυνθίων.

## Παραπομπές


Κατηγορία:Περιφερειακή ενότητα Ζακύνθου
Κατηγορία:Επτάνησα
Κατηγορία:Ελληνικές βραχονησίδες
Κατηγορία:Δήμος Ζακύνθου
Μητροπολίτης Διαυλείας Αλέξιος

Ο **Σεβασμιώτατος Μητροπολίτης Διαυλείας Αλέξιος** (κατά κόσμον: *Παναγιώτης Λεονταρίτης*, 10 Ιουνίου 1964, Αθήνα) είναι Έλληνας μητροπολίτης της Εκκλησίας της Ελλάδος.

## Βιογραφία
Γεννήθηκε στις 10 Ιουνίου 1964 στην Αθήνα. Σπούδασε στο τμήμα Κλασσικής Φιλολογίας της Φιλοσοφικής Σχολής του Πανεπιστημίου Αθηνών και στο τμήμα Θεολογίας της Θεολογικής Σχολής του Α.Π.Θ.. Κατόπιν έκανε μεταπτυχιακές σπουδές (*master*) στο Ινστιτούτο Θεολογίας στο Σαμπεζύ στην Ελβετία (*Institut d’Études Supérieures en Théologie Orthodoxe*).  

μικρογραφία|left|250px|Ο Σεβασμιώτατος Μητροπολίτης Διαυλείας κ.Αλέξιος τον Οκτώβριο του 2018
Χειροτονήθηκε διάκονος στις 13 Δεκεμβρίου 1987 και Πρεσβύτερος στις 2 Δεκεμβρίου 1990. Υπηρέτησε ως Γραμματέας (1987-1990) και Διατέλεσε Πρωτοσύγκελος (1990-1999) της Ιεράς Μητροπόλεως Τρίκκης και Σταγών.  

Στις 29 Νοεμβρίου 1999 χειροτονήθηκε Επίσκοπος Νιτρίας στο Πατριαρχείο Αλεξανδρείας. Ήταν Πατριαρχικός Επίτροπος Καΐρου για την πενταετία 1999-2004. Στις 27 Οκτωβρίου 2004 εξελέγη Μητροπολίτης Καρθαγένης.

Με απόφαση της Διαρκούς Ιεράς Συνόδου στις 10 Οκτωβρίου 2016 εντάχθηκε στην Εκκλησία της Ελλάδας. Επίσης εξελέγη Μητροπολίτης Διαυλείας.

Από το 2015 είναι καθηγητής - διαδάσκων στην Ριζαρείο Εκκλησιαστική Σχολή στο Χαλάνδρι.   

## Παραπομπές

Κατηγορία:Καθηγητές Ριζαρείου Σχολής
Κατηγορία:Επίσκοποι του 20ού αιώνα
Κατηγορία:Επίσκοποι του 21ου αιώνα
Κατηγορία:Επίσκοποι και Μητροπολίτες Καρθαγένης
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Μαμουνίδες

Οι **Μαμουνίδες** (Περσικά: مأمونیان) ήταν μια ανεξάρτητη δυναστεία με έδρα τις περιοχές της Χωρεσμίας, ιρανικής καταγωγής. Οι Μαμουνίδες υπήρχαν για μερικά μόλις χρόνια (995-1017), και κατακτήθηκαν εντέλει από τους επεκτατικούς Γαζναβίδες.

## Ιστορικό

Το αρχαίο ιρανικό βασίλειο της Χωρεσμίας κυβερνήθηκε, ως το 995, από την ιρανική δυναστεία των Αφριγιδών της Καθ. Η Χωρεσμία ήταν η πλούσια αρδευόμενη γεωργική περιοχή στον ρου του κάτω Ώξου. Περιβαλλόμενη από όλες τις μεριές από στεπώδη γη και ερήμους, είχε μια γεωγραφική απομόνωση. Η απομόνωση αυτή τής επέτρεψε να διατηρήσει μια ξεχωριστή και ιδιαίτερη ιρανική γλώσσα και πολιτιστική ταυτότητα.

Οι Μαμουνίδες αντικαταστάθηκαν από τους Γαζναβίδες. Αναλυτικότερα, κατά τη διάρκεια μιας εξέγερσης το 1017, Χωρέσμιοι επαναστάτες δολοφόνησαν τον ανεξάρτητο ηγέτη της Χωρεσμίας, Αμπούλ Αμπάς Μαμούν ιμπν Μαμούν των Μαμουνιδών, και τη σύζυγό του, Χουρρά-γι Καλτζί, αδελφή του σουλτάνου των Γαζναβιδών, Μαχμούντ. Σε απάντηση, ο Μαχμούντ απαίτησε από τον Μαμούν να καταθέσει την υποτέλεια του στους Γαζναβίδες. Ο στρατός όμως της Χωρεσμίας στασίασε και δολοφόνησε τον Μαμούν, ενθρονίζοντας τον ανηψιό του, Αμπούλ-Χάριθ Μουχάμμαντ. Ο Μαχμούντ των Γαζναβιδών άδραξε την ευκαιρία και έχοντάς αυτό το βασιλικό πραξικόπημα ως πρόσχημα εισέβαλε, κατέλαβε και προσάρτησε στο κράτος του την περιοχή της Χωρεσμίας. Το γεγονός σήμανε το τέλος της δυναστείας των Μαμουνιδών, η δε Χωρεσμία αποτέλεσε επαρχία της Αυτοκρατορίας των Γαζναβιδών από το 1017 έως το 1034.

## Κυβερνήτες

Οι Μαμουνίδες αντικατέστησαν τους Χωρεσμίους Αφριγίδες. Κυβερνήτες των Μαμουνιδών υπήρξαν οι:

1. Μαμούν Α΄ ιμπν Μουχάμμαντ

2. Αμπού αλ-Χάσαν Άλι (γιος του Μαμούν Α΄)

3. Μαμούν Β΄ (πλήρες όνομα: Αμπούλ Αμπάς Μαμούν ιμπν Μαμούν, γιος του Μαμούν Α΄)

4. Αμπούλ-Χάριθ Μουχάμμαντ (γιος του Αμπού αλ-Χάσαν Άλι)

## Παραπομπές


Κατηγορία:Ιστορία του Ουζμπεκιστάν
Άγιος Ανδρέας Ζακύνθου

Ο **Άγιος Ανδρέας** ή **Άγιος Γεώργιος** είναι βραχονησίδα του Ιονίου στα βορειοδυτικά παράλια της Ζακύνθου, η οποία  βρίσκεται βορειοδυτικά του οικισμού Βολίμες. Το όνομά του οφείλεται στο μοναστήρι του Αγίου Ανδρέα που υπήρχε παλιότερα και από το οποίο σώζονται ερείπια αμυντικού τείχους. Σύμφωνα με το σχέδιο Καλλικράτης, μαζί με τους οικισμούς Άγιος Νικόλαος, Ασκός, Βαρβάρα, Βολίμες, Ελιές και Κορίθι, αποτελούν την τοπική κοινότητα Βολιμών που υπάγεται στη δημοτική ενότητα Ελατίων του Δήμου Ζακύνθου και σύμφωνα με την απογραφή του 2011 δεν κατοικείται.

## Εξωτερικοί σύνδεσμοι

* Μοναστήρι Αγίου Ανδρέα από τον ιστότοπο Καστρολόγος

## Παραπομπές


Κατηγορία:Περιφερειακή ενότητα Ζακύνθου
Κατηγορία:Επτάνησα
Κατηγορία:Ελληνικές βραχονησίδες
Κατηγορία:Δήμος Ζακύνθου
Ο Καρχαριομάχος

***Ο Καρχαριομάχος*** (Shark Tale) είναι αμερικανική ταινία κινουμένων σχεδίων του 2004 που παράχθηκε από την DreamWorks Animation. Σκηνοθέτες ήταν οι Βίκι Τζένσον, Μπίμπο Μπέργκερον και Ρομπ Λέτερμαν. Ήταν η πρώτη παιδική ταινία της εταιρείας που παράχθηκε στο στούντιο του Γκλέντεϊλ. Ηθοποιοί ήταν οι Γουίλ Σμιθ, Ρόμπερτ ντε Νίρο, Ρενέ Τσελβέγκερ, Αντζελίνα Τζολί, Τζακ Μπλακ και Μάρτιν Σκορσέζε. Άλλες φωνές δόθηκαν από τους Ζίγκι Μάρλεϋ, Ντουγκ Ι. Ντουγκ, Μίκαελ Ιμπεριόλι, Βίνσεντ Παστόρε και Πίτερ Φολκ. Βασίζεται στην ιστορία ενός ψαριού που ονομάζεται Όσκαρ (Σμιθ) ο οποίος ισχυρίζεται ότι σκότωσε τον γιο ενός αφεντικού μαζών καρχαριών (Ντε Νίρο) για να προωθήσει τη δική του κοινότητα.

Η ταινία άνοιξε με έσοδα 47.6 εκατομμύρια δολάρια, το οποίο ήταν το δεύτερο υψηλότερο άνοιγμα για ταινία της DreamWorks Animation την εποχή εκείνη, πίσω από την Σρεκ 2 (108 εκατομμύρια δολάρια). Έμεινε ως η πρώτη ταινία στις Η.Π.Α. και τον Καναδά για το δεύτερο και τρίτο Σαββατοκύριακο και οι εισπράξεις έφτασαν τα 374,5 εκατομμύρια δολάρια έναντι του προϋπολογισμού 75 εκατομμυρίων δολαρίων. Ήταν υποψήφια για το βραβείο Όσκαρ Καλύτερης Κινούμενης Ταινίας. Διαρκεί 95 λεπτά.

## Παραπομπές


Κατηγορία:Ταινίες του 2004
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2004
Άγιοι Πάντες Ζακύνθου

Οι **Άγιοι Πάντες** είναι πεδινό χωριό στην κεντρική Ζάκυνθο σε υψόμετρο 140 μέτρων και βρίσκεται σε απόσταση 11 χλμ. δυτικά της πόλης της Ζακύνθου. Το παλιό όνομα του χωριού, μέχρι το 1961, ήταν **Μικρό  Γαλάρο** και ως κοινότητα Μικρού Γαλάρου συστάθηκε για πρώτη φορά το 1912. Σύμφωνα με το σχέδιο Καλλικράτης αποτελεί την τοπική κοινότητα των Αγίων Πάντων που υπάγεται στη δημοτική ενότητα Αρτεμισίων του Δήμου Ζακύνθου και σύμφωνα με την απογραφή του 2011 έχει ως πληθυσμό 339 κατοίκους.
Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 3,581 χμ² (2011).
## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Άγιος Ιωάννης Βασιλικού Ζακύνθου

Ο **Άγιος Ιωάννης** είναι χωριό της Ζακύνθου στα νοτιοανατολικά του νησιού. Βρίσκεται σε απόσταση περίπου 9 χλμ. νοτιοανατολικά της πόλης της Ζακύνθου και 4 χλμ. δυτικά του Άνω Βασιλικού. Ως οικισμός περιλαμβάνεται στην απογραφή για πρώτη φορά το 1991 και ως μέρος της κοινότητας Βασιλικού.  Σύμφωνα με το σχέδιο Καλλικράτης, μαζί με τον Βασιλικό, τον Άνω Βασιλικό, το Καλονήσι (νησίδα) και το Ξηροκάστελλο, αποτελούν την τοπική κοινότητα Βασιλικού που υπάγεται στη δημοτική ενότητα Ζακυνθίων του Δήμου Ζακύνθου και σύμφωνα με την απογραφή του 2011 έχει ως πληθυσμό 8 κατοίκους.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Ασκός Ζακύνθου

Ο **Ασκός**, είναι πεδινό χωριό της Ζακύνθου σε υψόμετρο 160 μέτρων, το οποίο βρίσκεται στο βόρειο τμήμα του νησιού. Απέχει 33 χλμ. βορειοδυτικά από την πόλη της Ζακύνθου και 6,5 χλμ. από τις Βολίμες. Σημαντικό αξιοθέατο της περιοχής είναι το φυσικό περιηγητικό πάρκο χλωρίδας και πανίδας "Ασκός" όπου υπάρχουν αυτοφυή φυτά, θάμνοι και δέντρα, αντιπροσωπευτικά θηλαστικά του νησιού, διαφόρων ειδών πτηνά, αμφίβια, έντομα καθώς και πέτρινες κατασκευές (στάβλοι, στέρνες, διάφορες συνθέσεις πέτρας και ξύλου).

## Διοικητικά
Ως οικισμός περιλαμβάνεται στην απογραφή για πρώτη φορά το 1961 ως μέρος της τότε κοινότητας Βολιμών. Σύμφωνα με το σχέδιο Καλλικράτης, μαζί με τη νησίδα Άγιος Ανδρέας, τους οικισμούς Άγιος Νικόλαος, Βολίμες, Βαρβάρα, Ελιές και Κορίθι αποτελούν τη τοπική κοινότητα Βολιμών, που υπάγεται στη δημοτική ενότητα Ελατίων, του δήμου Ζακύνθου και σύμφωνα με την απογραφή του 2011 ο πληθυσμός του είναι 31 κάτοικοι.
## Πληθυσμός

## Εξωτερικοί σύνδεσμοι
* Πέτρινο Πάρκο Ασκός - Βολίμες Ζακύνθου

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Άη Γιάννης Ζακύνθου

Ο **Άη Γιάννης** είναι χωριό της Ζακύνθου στα νότια του νησιού και βόρεια της λίμνης Κερίου στον κόλπο του Λαγανά. Βρίσκεται πολύ κοντά  στην εθνική οδό Ζακύνθου - Κερίου, σε απόσταση 14 χλμ. νοτιοδυτικά της πόλης της Ζακύνθου και 7 χλμ. νοτιοδυτικά του Λαγανά. Ως οικισμός περιλαμβάνεται στην απογραφή για πρώτη φορά το 1991 ως μέρος της κοινότητας Αγαλά. Σύμφωνα με το σχέδιο Καλλικράτης, μαζί με τον Αγαλά, την Άμπελο και τις Στημιές, αποτελούν την τοπική κοινότητα Αγαλά που υπάγεται στη δημοτική ενότητα Λαγανά του Δήμου Ζακύνθου και σύμφωνα με την απογραφή του 2011 έχει ως πληθυσμό 8 κατοίκους.

## Πληθυσμός

## Δείτε επίσης
* οικισμός Άγιος Ιωάννης στη δημοτική ενότητα Ζακυνθίων Ζακύνθου.
* νησίδα Άγιος Ιωάννης στη δημοτική ενότητα Ελατίων Ζακύνθου.

## Παραπομπές


## Πηγές
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Άρθουρ Α. Χάρτμαν

Ο **Άρθουρ Αντέρ Χάρτμαν** (12 Μαρτίου 1926 – 16 Μαρτίου 2015) ήταν Αμερικανός διπλωμάτης ο οποίος υπηρέτησε ως Πρεσβευτής στη Γαλλία υπό τον Τζίμι Κάρτερ και Πρέσβης της Σοβιετικής Ένωσης υπό τον Ρόναλντ Ρήγκαν.

## Καριέρα
Ο Χάρτμαν υπηρέτησε στην πολεμική αεροπορία των ΗΠΑ από το 1944 έως 1946. Αποφοίτησε από το Πανεπιστήμιο Χάρβαρντ το 1947 και παρακολούθησε τη νομική Σχολή του Χάρβαρντ από το 1947 έως το 1948. Αντί να κυνηγήσει πτυχίο, κέρδισε μια δουλειά στη διοίκηση του σχεδίου Μάρσαλ στην Ευρώπη, ακολουθούμενη από την εργασία του στην Υπηρεσία Εξωτερικού. Ανάμεσα στα πολλά πόστα του στο Υπουργείο Εξωτερικών ήταν θέσεις στο Παρίσι, τη Σαϊγκόν, το Λονδίνο και τις Βρυξέλλες ως αναπληρωτής επικεφαλής της Αμερικάνικης Αποστολής στην Ευρωπαϊκή Ένωση. Το 1974 ο Χάρτμαν διορίστηκε Βοηθός Υπουργός εξωτερικών για Ευρωπαϊκές και Καναδικές Υποθέσεις. Από το 1977 μέχρι το 1981 ήταν ο Πρέσβης στη Γαλλία και από το 1981 μέχρι το 1987 Πρέσβης στη Σοβιετική Ένωση.

Ο Χάρτμαν ήταν μέλος του Συμβουλίου Εξωτερικών Σχέσεων, της Αμερικανική Ακαδημίας Διπλωματίας, του Γαλλοαμερικανικού Ιδρύματος και του Γνωμοδοτικού Συμβουλίου του Ιδρύματος Μπρούκινγκς. Τιμήθηκε με το γαλλικό Παράσημο της Λεγεώνας της Τιμής. Πέθανε στις 16 Μαρτίου 2015, τέσσερις μέρες αφότου έκλεισε τα 89 του χρόνια.

## Εξωτερικοί σύνδεσμοι

* Βιογραφία
## Παραπομπές


Κατηγορία:Αμερικανοί διπλωμάτες
Καλονήσι Ζακύνθου

Το **Καλονήσι** ή **Πελούζο** είναι νησίδα του Ιονίου στον κόλπο του Λαγανά στη Ζάκυνθο, η οποία  βρίσκεται νότια από την παραλία Δάφνη σε απόσταση 2 ναυτικών μιλίων και συμπεριλαμβάνεται στο Εθνικό Θαλάσσιο Πάρκο Ζακύνθου. Το έδαφός της είναι ελαφρώς λοφώδες με μια μόνο παραλία με εξαιρετικά λευκή και λεπτή άμμο. Στη βόρεια πλευρά της σώζονται ερείπια παράκτιου μοναστηριακού πύργου ο οποίος χρονολογείται στην περίοδο της Ενετοκρατίας. Σύμφωνα με το σχέδιο Καλλικράτης, μαζί με τον Βασιλικό, τον Άνω Βασιλικό, τον Άγιο Ιωάννη, το Ξηροκάστελλο, αποτελούν την κοινότητα Βασιλικού που υπάγεται στη δημοτική ενότητα Ζακυνθίων του Δήμου Ζακύνθου και σύμφωνα με την απογραφή του 2011 δεν κατοικείται.

## Εξωτερικοί σύνδεσμοι

* Πύργος Πελούζου  από τον ιστότοπο Καστρολόγος
* Ενετικός χάρτης της Ζακύνθου με το Pelogo  από το Ίδρυμα Λασκαρίδη

## Παραπομπές


Κατηγορία:Περιφερειακή ενότητα Ζακύνθου
Κατηγορία:Επτάνησα
Κατηγορία:Ελληνικές βραχονησίδες
Ίσαακ Βέστεργκρεν

Ο **Γιόχαν Ίσαακ Βέστεργκρεν** (γενν. 12 Ιουλίου 1875 – 16 Οκτωβρίου 1950) ήταν Σουηδός δρομέας αγώνων ταχύτητας. Συμμετείχε στα αγωνίσματα των 60 και 100 μέτρων στους Θερινούς Ολυμπιακούς Αγώνες 1900, αλλά δεν κατάφερε να συμμετέχει στον τελικό σε κάποιο από αυτά τα δύο αγωνίσματα.

## Παραπομπές


Κατηγορία:Σουηδοί αθλητές του στίβου
Κατηγορία:Σουηδοί αθλητές του στίβου στους Θερινούς Ολυμπιακούς Αγώνες
Κατηγορία:Δρομείς ταχύτητας
Κατηγορία:Κάτοχοι μεταλλίων του Σουηδικού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1900
Φρανκ Τζάρβις

Ο **Φρανκ Τζάρβις** (31 Αυγούστου 1878 — 2 Ιουνίου 1933) ήταν Αμερικανός αθλητής του στίβου που συμμετείχε στους δρόμους ταχύτητας. Κέρδισε το χρυσό μετάλλιο στα 100 μέτρα ανδρών στους Θερινούς Ολυμπιακούς Αγώνες 1900. Πίσω του ήταν οι: Ουόλτερ Τιούκσμπερι και Σταν Ρόουλι στο ασημένιο και χάλκινο μετάλλιο αντίστοιχα.

## Παραπομπές


Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1900
Κατηγορία:Χρυσοί Ολυμπιονίκες του στίβου